8 лістапада 1883 г. нарадзіўся беларускі пісьменьнік, гісторык, літаратуразнавец, публіцыст і палітычны дзяяч, адзін з пачынальнікаў нацыянальнага адраджэньня – Вацлаў Юстынавіч Ластоўскі. Будучы актыўны ўдзельнік беларускага нацыянальнага руху нарадзіўся ў Дзісненскім павеце, засценку Калеснікі. Бацькі Вацлава паходзілі са шляхты, але на той час ужо цалкам збяднелай.